J e g y z ő k ö n y v

Készült: Gyűrűs Község Önkormányzati Képviselőtestületének 2022. március 2. napján 10:00 órakor tartott nyílt üléséről.

Az ülés helye: Pókaszepetki Közös Önkormányzati Hivatal

 8932 Pókaszepetk, Arany J. u. 6.

Jelen vannak: Bertalan Tibor polgármester

Varga-Kovács Emese képviselő

 Ruzsics Lajosné képviselő

Távol maradt előzetes bejelentés alapján:

 Kardos Tímea alpolgármester

Kardos Vidor képviselő

Tanácskozási joggal meghívottak:

 Bucsák Katalin jegyző

**N a p i r e n d e l ő t t:**

Bertalan Tibor polgármester köszöntötte a megjelenteket, a jelenléti ív alapján megállapította, hogy a képviselőtestület – három fő jelenlétével - határozatképes, az ülést megnyitotta.

Bertalan Tibor polgármester tájékoztatást adott a két ülés között eltelt intézkedésekről, a két ülés között eltelt időszak eseményeiről, a saját és átruházott hatáskörben hozott fontosabb intézkedésekről.

Bertalan Tibor polgármester javasolja a kiadott napirendek elfogadását az alábbiak szerint:

**N a p i r e n d:**

1. ***Gyűrűs Község Önkormányzat 2022. évi költségvetésének tárgyalása (ezen belül Adósságot keletkeztető jogügyletekben előzetes döntéshozatal)***

Előterjesztő: Bertalan Tibor polgármester

1. ***Szervezeti és Működési Szabályzat rendelet felülvizsgálata***

Előterjesztő: Bucsák Katalin jegyző

1. ***Kistérségi központi ügyelet***

Előterjesztő: Bertalan Tibor polgármester

1. ***Tájékoztatás fogorvosi praxis változásáról***

Előterjesztő: Bertalan Tibor polgármester

1. ***Helyi Választási Bizottság megválasztása a HVI vezető delegálása alapján***

Előterjesztő: Bucsák Katalin jegyző

A Képviselőtestület a javasolt napirendi pontokat elfogadta.

**N a p i r e n d e k t á r g y a l á s a:**

1. ***Napirend:***

***Gyűrűs Község Önkormányzat 2022. évi költségvetésének tárgyalása (ezen belül Adósságot keletkeztető jogügyletekben előzetes döntéshozatal)***

Előterjesztő: Bertalan Tibor polgármester

Bertalan Tibor polgármester: A Képviselőtestület számára megküldésre került a 2022. év költségvetési rendelet tervezet. A költségvetés tartalmi, formai követelményei: Az Áht. 24. §. (3) bekezdés értelmében a jegyző által előkészített költségvetési rendelet tervezetet a polgármester február 15-ig nyújtja be a Képviselő-testületnek. A beterjesztés és a költségvetés első tárgyalása már megtörtént. Jelen ülésünkre az ott elhangzott javaslatok elfogadásával véglegesített rendelet tervezet kerülhet elfogadása, megalkotásra.

A költségvetés tervezésével együtt, a rendelet megalkotását megelőzően szükséges elfogadni - a 2011. december 31-én hatályba lépett a Magyarország gazdasági stabilitásáról szóló 2011. évi CXCIV. törvény (Stabilitási törvény), valamint a végrehajtására vonatkozó 353/2011. (XII.30.) kormányrendelet rendelkezéseivel összhangban – hozandó határozatot.

Ebben az államháztartásról szóló 2011. évi CXCV. törvény (Áht.) 29.A.§ -ban foglaltak szerint 29/A. § A helyi önkormányzat, a nemzetiségi önkormányzat és a társulás évente, legkésőbb a költségvetési rendelet, határozat elfogadásáig határozatban állapítja mega költségvetési évet követő három évre várható összegét.

*Az önkormányzat az idei évben sem tervez hitel felvételével.*

A képviselők a beterjesztett költségvetést megvitatták.

Kérdés, hozzászólás nem érkezett.

**A képviselőtestület a javaslattal egyetértett és Bertalan Tibor polgármester javaslatára három igen szavazattal, ellenszavazat nélkül az alábbi határozatot hozta:**

***16/2022. (III. 2.) önkormányzati határozat***

***Gyűrűs Község Önkormányzatának Képviselőtestülete az önkormányzat saját bevételeinek és az adósságot keletkeztető ügyletből eredő fizetési kötelezettségeinek a 2022. évi költségvetési évre és az azt követő három évre várható összegét az alábbiak szerint állapítja meg:***

|  |  |  |  |  |
| --- | --- | --- | --- | --- |
| **Megnevezés** | **Sor-** | **tárgyév**  | **Saját bevétel és adósságot keletkeztető ügyletből eredő fizetési kötelezettség összegei** | **Összesen 7=4+5+6** |
| **szám** | **2023** | **2024** | **2025** |   |
|   |   |
|   |   |
| **1** | **2.** | **3** | **4** | **5** | **6** |  | **7** |
|  Helyi adókból származó bevétel  | 1. | **500** | **500** | **500** | **500** |  | **1500** |
| Tulajdonosi bevételek | 2. | **1000** | **1000** | **1000** | **1000** |  | **3000** |
| Részesedések értékesítése és részesedések megszűnéséhez kapcsolódó bevételek | 3. | **0** | **0** | **0** | **0** |  |  |
| Díjak, pótlékok, bírságok és települési adók bevételei | 4. | **30** | **30** | **30** | **30** |  | **90** |
| Immateriális javak, ingatlanok és egyéb tárgyi eszközök értékesítése bevételei | 5. | **0** |  |  |  |  |  |
| Gyrancia- és kezességvállalásból származó megtérülések | 6 | **0** |  |  |  |  |  |
| Privatizációból származó bevételek | 7 | **0** |  |  |  |  |  |
| **Saját bevételek (01+…+07)2** | **8** | **1530** | **1530** | **1530** | **1530** |  | **4590** |
| **Saját bevételek (08. sor) 50 %-a2** | **9** | **765** | **765** | **765** | **765** |  | **2295** |
| **Előző év(ek) ben keletkezett fizetési kötelezettség (11…+18)** | **10** | **0** |  |  |  |  |  |
| Hitelből eredő fizetési kötelezettség | **11** | **0** |  |  |  |  |  |
| Kölcsönből eredő fizetési kötelezettség | **12** | **0** |  |  |  |  |  |
| Hitelviszonyt megtestesítő értékpapírból eredő fizetési kötelezettség | **13** | **0** | **-** | **-** | **-** |  | **-** |
| Adott váltóból eredő fizetési kötelezettség | **14** | **0** | **-** | **-** | **-** |  | **-** |
| Pénzügyi lízingből eredő fizetési kötelezettség | **15** | **0** | **-** | **-** | **-** |  | **-** |
| Halasztott fizetés, részletfizetés fizetési kötelezettségek | **16** | **0** | **-** | **-** | **-** |  | **-** |
| Szerződésben kikötött visszavásárlási kötelezettség | **17** | **0** | **-** | **-** | **-** |  | **-** |
| Kezesség-, garanciavállalásból eredő fizetési kötelezettség | **18** | **0** | **-** | **-** | **-** |  | **-** |
| **Tárgyévben keletkezett, illetve keletkező, tárgyévet terhelő fizetési kötelezettség (20+………+27)** | **19** | **0** |  |  |  |  |  |
| Hitelből eredő fizetési kötelezettség | **20** | **0** |  |  |  |  |  |
| Kölcsönből eredő fizetési kötelezettség | **21** | **0** |  |  |  |  |  |
| Hitelviszonyt megtestesítő értékpapírból eredő fizetési kötelezettség | **22** | **0** | **-** | **-** | **-** |  | **-** |
|  |
| Adott váltóból eredő fizetési kötelezettség | **23** | **0** | **-** | **-** | **-** |  | **-** |  |
| Pénzügyi lízingből eredő fizetési kötelezettség | **24** | **0** | **-** | **-** | **-** |  | **-** |  |
| Halasztott fizetés, részletfizetés fizetési kötelezettségek | **25** | **0** | **-** | **-** | **-** |  | **-** |  |
| Szerződésben kikötött visszavásárlási kötelezettség | **26** | **0** | **-** | **-** | **-** |  | **-** |  |
| Kezesség-, garanciavállalásból eredő fizetési kötelezettség | **27** | **0** | **-** | **-** | **-** |  | **-** |  |
| **Fizetési kötelezettség összesen (10+19)** | **28** | **0** | **0** | **0** | **0** | **0** |  |  |
| **Fizetési kötelezettséggel csökkentett saját bevétel (9-28)** | **29** | **765** | **765** | **765** | **765** |  | **2295** |  |
|  |  |  |  |  |  |  |  |  |
|  |  |  |  |  |  |  |  |  |

***Határidő: határozat továbbítására: az Önkormányzat 2022. évi költségvetésének  elfogadásával egyidejűleg***

***Felelős: Bertalan Tibor polgármester***

**Bertalan Tibor polgármester javaslatára a képviselőtestület három igen szavazattal ellenszavazat nélkül az önkormányzat 2022. évi költségvetéséről az alábbi rendeletet alkotta meg, fogadta el:**

Gyűrűs Község Önkormányzata Képviselő-testületének 3/2022. (III. 3.) önkormányzati rendelete

Gyűrűs Község Önkormányzata 2022. évi költségvetéséről

1. ***Napirend:***

***Szervezeti és Működési Szabályzat rendelet felülvizsgálata***

Előterjesztő: Bucsák Katalin jegyző

Bucsák Katalin jegyző: A Zala Megyei Kormányhivatal célvizsgálat keretei között megvizsgálta az Önkormányzat Településképi rendeleteit a jogszabályi változások tükrében. A vizsgálat eredményképpen felhívta a figyelmet arra, hogy vagy a településképi rendeletben szükségessé válhat a jogszabályi rendelkezéseknek megfelelő hatáskört a Polgármester számára átadni, vagy a Szervezeti és Működési Szabályiról alkotott rendeletében kell megfelelő rendelkezéseket hozni a hatáskör átadásáról. Tekintettel arra, hogy a településképi és helyi építési szabályzatok módosítása során szakhatósági és egyéb eljárásokat követően hajtható végre módosítás, erősen javasolt, hogy annak módosítása nélkül a Szervezeti és Működési Szabályzatban szabályozzuk a hatáskörök átadását.

A Szervezeti és Működési Szabályzat felülvizsgálata egyéb tekintetben is szükséges, ezért a főbb rendelkezések megtartása mellett, azonban az alaki, formai változtatásokkal egy új rendelet került előkészítésre, melynek mellékletében került elhelyezésre a település címere, bélyegzőinek képe is.

Amennyiben a Képviselőtestület ezzel egyetért javasolt az új Szervezeti és Működési Szabályzat elfogadása.

**A képviselőtestület a javaslattal egyetértett és Bertalan Tibor polgármester javaslatára - az Önkormányzat a Szervezeti és Működési Szabályairól alkotott rendeletét - három igen szavazattal, ellenszavazat nélkül az alábbi rendeletet fogadta el, alkotta meg:**

Gyűrűs Község Önkormányzata Képviselő-testületének 4/2022. (III. 3.) önkormányzati rendelete

GYŰRŰS KÖZSÉG ÖNKORMÁNYZATA SZERVEZETI ÉS MŰKÖDÉSI SZABÁLYZATÁRÓL

1. ***Napirend:***

***Kistérségi központi ügyelet***

Előterjesztő: Bertalan Tibor polgármester

Bertalan Tibor polgármester: Településeinken a központi orvosi ügyeleti szolgáltatást Zalaegerszegen a Botfy L. u. 1. szám alatt biztosítják. A feladatellátás szolgáltatási körzetébe tartozó 78 önkormányzattal feladat-ellátási megállapodás történt, a gesztor település Zalaegerszeg Az egészségügyi szolgáltatások egészségbiztosítási alapból történő finanszírozásának részletes szabályairól szóló 43/1999. (III. 3.) Korm. rendelet 19. §-a alapján a Nemzeti Egészségbiztosítási Alapkezelő (továbbiakban: NEAK) az ügyeleti szolgáltatás finanszírozására szerződést kötött önkormányzatunkkal, így a központi orvosi ügyelet által érintett települések kiegészítő hozzájárulása mellett, ellátottnak tekinthető az ügyeleti ellátás. A szolgálat ellátási kötelezettsége növekedésével párhuzamosan a költségvetésén belül a bevételek és kiadások egyaránt emelkedtek. A NEAK finanszírozás a szolgálat által ellátandó megnövekedett lakosságszám arányában változik, az ellátás zavartalanságához a települések részéről 2022. évre 1.150 Ft/fő/év hozzájárulást vár el.

Javaslom a hozzájárulás mértékének elfogadását.

**A képviselőtestület az elhangzottakkal egyetértett és – Bertalan Tibor polgármester - javaslatára három igen szavazattal, ellenszavazat nélkül a következő határozatot hozta:**

 ***17/2022. (III.2.) önkormányzati határozat***

***Gyűrűs Község Önkormányzat Képviselőtestület a Zalaegerszeg Megyei Jogú Város Polgármestere által a kistérségi központi ügyelet 2022. évi költségvetése tárgyában megküldött tájékoztatót megismerte, az abban foglaltakkal egyetért, azt elfogadja.***

***Az önkormányzat biztosítja lakosságszám arányosan a hozzájárulást, melynek mértéke 2022. évben 1.150 Ft/fő/év.***

***Határidő: azonnal***

***Felelős: Bertalan Tibor polgármester***

1. ***Napirend:***

***Tájékoztatás fogorvosi praxis változásáról***

Előterjesztő: Bertalan Tibor polgármester

Bertalan Tibor polgármester tájékoztatja a jelenlévőket, hogy arról, hogy dr. Zsuppán Attila fogorvos praxisengedélye 2021. december 31. napjával visszavonásra került. 2022. január 4. napjától kezdődően dr. Iván Nándor Miklós fogorvos látja el – Alibánfa, Bezeréd, Gyűrűs, Kemendollár, Pókaszepetk, Vöckönd, Zalaistvánd, Zalaszentiván, Zalaszentlőrinc Községek Önkormányzatának feladatellátását.

A lakosság tájékoztatása a fogorvosváltozásról megtörtént.

A képviselők a tájékoztatást megköszönték, kérdés, hozzászólás nem érkezett.

**A képviselőtestület a javaslattal egyetértett és Bertalan Tibor polgármester javaslatára három igen szavazattal, ellenszavazat nélkül az alábbi határozatot hozta:**

***18/2022. (III. 2.) önkormányzati határozat***

***Gyűrűs Község Önkormányzatának Képviselőtestülete dr. Iván Nándor Miklós fogorvos (8900 Zalaegerszeg, Mártirok u. 76.) a fogorvosi praxisengedélyéről szóló tájékoztatást elfogadta.***

***Határidő: azonnal***

***Felelős: Bertalan Tibor polgármester***

1. ***Napirend:***

***Helyi Választási Bizottság megválasztása a HVI vezető delegálása alapján***

Előterjesztő: Bucsák Katalin jegyző

Bucsák Katalin jegyző: A Ve. vonatkozó rendelkezései alapján Gyűrűs egy szavazókörrel rendelkező település. A szavazatszámláló bizottság feladat- és hatáskörét a Helyi Választási Bizottság (a továbbiakban: HVB) gyakorolja.

A Választási eljárásról szóló törvény értelmében, a közös önkormányzati hivatalhoz tartozó település választási bizottsága esetében a közös hivatalhoz tartozó bármely településen lakcímmel rendelkező, a központi névjegyzékben szereplő választópolgár lehet tagja.

A HVB 5 tagját és a szükséges számú póttagokat a Helyi Választási Iroda delegálja, és a települési önkormányzat képviselő-testülete választja meg.

Gyűrűs község Önkormányzat Képviselő-testülete a Ve. 23. §-ában kapott hatáskörében eljárva 2019. augusztus 27. napján a 51/2019 (VIII.27.) képviselő-testületi határozatával megválasztotta a HVB 5 tagját és 2 póttagot.

A tagok az alábbiak szerint kerültek megválasztásra: Ruzsics Viktória, Molnár Ildikó, Kovács Károlyné, Ruzsics Lászlóné, Kalányos Georgina továbbá két póttag Bilisics Dóra és Szalai Laura Regina.

Molnár Ildikó és Kalányos Georgina jelezték, hogy elköltöztek a településről ezért a választási bizottságban nem tudnak munkát vállalni, benyújtották lemondásukat.

A HVB tagjainak és póttagjainak személyére a Helyi Választási Iroda Vezetője tesz indítványt, ezért az alábbiakban terjesztem elő határozati javaslatomat a megválasztandó személyekre vonatkozóan.

Új tagként Hajcser Veronika 8932 Gyűrűs, Rákóczi F. u. 29. és Hajcser Annamária 8932 Gyűrűs, Rákóczi F. u. 29. szám alatti lakosokat delegálom, kérem a Képviselőket, hogy a Bizottságba póttagként válasszák meg őket.

Ekként Gyűrűs község HVB tagjaiként az alábbi személyek kerülnek delegálásra:

• Ruzsics Viktória 8932 Gyűrűs, Ady E. u. 2/1.

• Kovács Károlyné 8932 Gyűrűs, Ady E. u. 1.

• Ruzsics Lászlóné 8932 Gyűrűs, Ady E. u. 2/1.

• Bilisics Dóra 8932 Pókaszepetk, Kossuth L. u. 14.

• Szalai Laura Regina 8932 Gyűrűs, Rákóczi F. u. 39.

 Póttagjai:

• Hajcser Veronika 8932 Gyűrűs, Rákóczi F. u. 29. 1. póttag

• Hajcser Annamária 8932 Gyűrűs, Rákóczi F. u. 29. 2. póttag

Esetükben összeférhetetlenség ezidáig nem merült fel, és előzetes felkérés alapján mindannyian vállalnák a tisztség betöltését.

Bertalan Tibor polgármester javasolja, hogy a fentiek alapján a Képviselőtestület határozatával hozzon döntést válassza meg az új HVB tagokat, illetve erősítse meg őket tisztségükben:

**A képviselők részéről kérdés nem érkezett, Bertalan Tibor polgármester kérésére a képviselő-testület három igen szavazattal, tartózkodás, ellenszavazat nélkül a következő határozatot hozta:**

***19/2022. (III. 2.) önkormányzati határozat***

***Gyűrűs Község Önkormányzat Képviselő-testület – a HVI javaslatára a Helyi Választási Bizottság tagjai közé választja új tagként***

* ***Hajcser Veronika 8932 Gyűrűs, Rákóczi F. u. 29. és***
* ***Hajcser Annamária 8932 Gyűrűs, Rákóczi F. u. 29.***

 ***szám alatti lakost.***

***Választásával a Gyűrűs HVB:***

***• Ruzsics Viktória 8932 Gyűrűs, Ady E. u. 2/1.***

***• Kovács Károlyné 8932 Gyűrűs, Ady E. u. 1.***

***• Ruzsics Lászlóné 8932 Gyűrűs, Ady E. u. 2/1.***

***• Bilisics Dóra 8932 Pókaszepetk, Kossuth L. u. 14.***

***• Szalai Laura Regina 8932 Gyűrűs, Rákóczi F. u. 39.***

***Póttagjai:***

***• Hajcser Veronika 8932 Gyűrűs, Rákóczi F. u. 29. 1. póttag***

***•*** ***Hajcser Annamária 8932 Gyűrűs, Rákóczi F. u. 29. 2. póttag***

***Felkéri a HVI vezetőjét, hogy az eskütételről, megbízólevelek átadásáról intézkedjen.***

***Felelős: Bucsák Katalin jegyző***

***Határidő: folyamatos***

Egyéb kérdés, hozzászólás nem merült fel a polgármester az ülést 10,55 órakor bezárta.

 kmft.

 Bertalan Tibor Bucsák Katalin

 polgármester jegyző